سعودي عرب د خاشقجي په مرګ اته کسانو ته د بند سزا اورولې 
د یو خبریال په هیڅ خاشقجي د واشنګټن پوسټ اخبار لپاره په خپلو مضمونونو کې د سعودي ولیعهد محمد بن سلمان سخت ناقد وو او په هغه به یې اکثره نیوکې کولی. په دغه قضیه کې هیڅ یو تورن تن نه دی نومول شوی.
واشنګټن ډي سي — د سعودي عربستان یو عدالت د ګل/ دوشنبې په ورځ د واشنګټن پوسټ خبریال جمال خاشقجي د وژنې په توره اته کسانو ته د بند/ قید سزا اورولې. جمال خاشقجی په کال ۲۰۱۸م کې په استنبول کې د سعودي عربستان په سفارت کې وژل شوی وو. د سعودي عربستان د مطبوعاتو تر مخه په دغه اتو کسانو کې پینځو تنانو ته د ۲۰ کال بند او پاتې دریو ته د اوو نه تر ۱۰ کالو پورې سزا اورول شوې. جمال خاشقجي چې په امریکا کې یې ژوند کوو په کال ۲۰۱۸م کې ترکي ته تللی وو چې د سعودي سفارتخانې نه ځیني اسناد ترلاسه کړي. دغه اسناد یې د یوې ترکۍ جینۍ هاتیچي چنګیزي سره د واده لپاره پکار وو. خاشقجي د سعودي عرب په سفارت کې دننه هغه وخت وژل شوی وو چې کوژدن شوې چنګیزي یې د سفارت بهر انتظار کوو. د خاشقجي د سفارت دننه وژنې په نړیواله توګه سخت غبرګون راپارولی وو. د یو خبریال په هیڅ خاشقجي د واشنګټن پوسټ اخبار لپاره په خپلو مضمونونو کې د سعودي ولیعهد محمد بن سلمان سخت ناقد وو او په هغه به یې اکثره نیوکې کولی. په دغه قضیه کې هیڅ یو تورن تن نه دی نومول شوی. د جمال خاشقجي د وژنې یوه بله قضیه په ترکي کې هم روانه ده چې پکې ۲۰ کسان نومول شوي، خو ریاض د ترکي بیا بیا غوښتنو باوجود تر اوسه پورې د تورنو کسانو د حواله کولو خواستونه نه دي منلي. د یادې قضیې په شورو کې سعودي عربستان پینځه تورنو کسانو ته د مرګ سزا اورولی وه، خو وروسته بیا د جمال خاشقجي کورنۍ ویلي وو،‌ دوي قاتلان معاف کړي او د مرګ د سزا بیرته اخستلو اجازه ورکوي. په سعودي عربستان کې شورو شوې دغې قضیې په پاکوالي او ورو ترسره کیدو د جمال خاشقجي کوژدنه او نورو ناقدینو نیوکې کولې.‌ د سعودي عربستان د عدالت د فیصلې وروسته د جمال خاشقجي کوژدنې هاتیچي چنګیز په ټوېټر لیکلي: ٫٫ په سعودي عربستان کې ننۍ فیصلې یو ځل بیا په انصاف پورې خندا یا ټوقه کړې. سعودي چارواکي دغه قضیه په داسې مهال تړي چې نړۍ د جمال خاشقجي په مرګ کې ککړو کسانو په اړه ریشتیا معلومول غواړي.٬٬ سعودي عربستان د جمال خاشقجي د بې درکه کیدو په اړه تضاد بیانونه ورکړي وو او په اخیره کې یې ویلي وو چې دا د ځینو بدمعاشانو کار وو. د امریکا استخباراتي ادارې سي ایي ای ٫٫ د منځنۍ تر لوړ باور٬٬ دا نتیجه ورکړې چې د جمال خاشقجي د وژلو امر ولیعهد محمد بن سلمان ورکړی وو. خو ولیعهد محمد بن سلمان په دغه وژنه کې د لاس لرلو خبره رد کړې. د جمال خاشقجي د وژنې وروسته د هغې مړی نه دی معلوم شوی. د ترکي او سعودي عربستان څارنوالان یا سرکاري وکیلان تور لګوی چې کومو سعودي اېجنټانو خاشقجي وژلی د هغه مړی یې بیا ټوټې ټوتې کړی.